**Kitöltési útmutató a „ Jelzőlap” című dokumentációs laphoz**

A jelzőlapot a család és gyermekjóléti szolgálat által működtetett észlelő és jelzőrendszer folyamatairól című Protokoll tartalmazza ( EMMI 2017. augusztus 2.kiadás)

**A jelzőlap kitöltése veszélyeztetettség és/vagy bántalmazás észlelése esetén kötelező mind felnőtt lakosságot, mind gyermeket érintő esetekben. A jelzési kötelezettséget az 1993. évi III. törvény a szociális igazgatásról és szociális ellátásokról, valamint az 1997.évi XXXI. törvény a gyermekek védelméről és a gyámügyi igazgatásról szabályozza. Kérjük, ezt vegye figyelembe!**

1. Jelzés időpontja; amelyik napon a jelzést a Család és Gyermekjóléti Szolgálat felé elküldi.
2. A jelzést küldő személy neve és elérhetősége; jogi személy esetén az intézmény neve és pontos elérhetősége. A jelzést küldő amennyiben a családsegítő szakember úgy ítéli meg, a későbbiekben bevonható az esetkezelés folyamatába, illetve a jelzés megtétele után jelzéssel kapcsolatos pontosítás végett szükséges lehet vele a kapcsolatfelvétel.
3. A jelzett személy/gyermek neve, lakcíme, továbbá ha gyermeket jeleznek, akkor minden esetben kérjük a szülő/gondviselő nevét, és pontos elérhetőségét –telefonszámot - megadni. A szülő nevénél kérjük a hivatalosan használatos nevét megadni. Tehát pl. Zagyváné Hatvani Katalin, vagy Zagyva Jánosné. Lánykori nevet csak abban az esetben kérünk megadni, ha a szülő hivatalosan azt használja. Nem pontosan megadott szülői név és elérhetőség súlyosan hátráltatja a szülővel/családdal való kapcsolatfelvételt, és a veszélyeztetés kockázatelemzését!
4. Kérjük észrevételeit, a tapasztaltak rövid, tömör leírását. A jelzést tevőnek nem kell a problémát definiálni és minősíteni!
5. Mi történt eddig a jelzett személy érdekében, milyen intézkedésről van tudomása. Pl. már korábban is járt kinn a rendőrség; a jelző fél tett-e valamilyen lépést a probléma megoldása felé pl. iskolapszichológushoz irányította a diákját stb.
6. Ide kell írni azt a személyt, akit a későbbiekben kereshet a családsegítő szakember a kiskorú személy esetében konzultáció céljából. pl. osztályfőnök, vagy akár családtag is, aki segíteni tud. **Ez a pont eltérhet a jelző fél személyétől!**
7. Javaslatait, esetleg kérését itt jelezheti a Család és Gyermekjóléti Szolgálat felé. Pl. javaslom a gyermek pszichológiai megsegítését.
8. Kérjük, minden esetben tüntesse fel, ha az adott jelzést más hatósági szerv/intézmény felé is elküldi párhuzamosan! pl. elküldte a gyámhatóságra is, vagy a rendőrségnek. Ezzel elkerülhető a párhuzamos ügyintézés, az információk torzulása.

A jelzőlapon kérjük, minden részt töltsön ki!

További kérdés esetén állunk rendelkezésükre!

**Elérhetőségünk: 06 37 342-148 06 70 384 9688 CÍM: 3000 Hatvan, Radnóti tér 2/A. A épület**

**csaladhatvan@gmail.com** **www.szogyehatvan.hu**

A kitöltési útmutatót a Szociális, Gyermekjóléti és Egészségügyi Szolgálat Család és Gyermekjóléti Szolgálata készítette.